Alžbeta Havrančíková

Alžbeta Havrančíková (født 1963) er en slovakisk tidligere langrennsløper.

I sitt første verdenscuprenn i 1984, i tsjekkiske Štrbské Pleso, ble hun nummer 10 på 5 km. Hennes beste resultater kom fire år senere, i sesongen 1988/89. Under VM 1989 i Lahtis havnet hun to ganger like utenfor seierspallen. Både på 10 km og 30 km fristil kom hun på fjerdeplass. Hun gikk også for stafettlaget, som gikk i mål på en femteplass.

Ellers i sesongen vant Havrančíková et verdenscuprenn over 30 km fristil i Klingenthal, og 5 km fristil i La Féclaz. Med disse gode resultatene sikret hun seg andreplassen sammenlagt i verdenscupen, bak Jelena Välbe.

Havrančíková oppnådde to femteplasser under VM 1993 i Falun (på stafetten og på 30 km fri).

Under OL 1988 kom det tsjekkoslovakiske laget på sjuendeplass i stafetten, under OL 1994 ble det en plass bedre (nummer 6). Havrančíková oppnådde sin beste individuelle OL-plassering på Lillehammer, der hun ble nummer åtte på 30 km fri. I stafetten gikk hun for det slovakiske laget som ble nummer sju.

Alžbeta Havrančíková la opp etter sesongen 1999/2000.

 Referanser 

 Eksterne lenker 


Kategori:Personer fra Poprad
Kategori:Slovakiske langrennsløpere
Kategori:Tsjekkoslovakiske langrennsløpere
Kategori:Deltakere for Tsjekkoslovakia under Ski-VM 1985
Kategori:Deltakere for Tsjekkoslovakia under Vinter-OL 1988
Kategori:Langrennsløpere under Vinter-OL 1988
Kategori:Deltakere for Tsjekkoslovakia under Ski-VM 1989
Kategori:Deltakere for Tsjekkoslovakia under Ski-VM 1991
Kategori:Deltakere for Tsjekkoslovakia under Vinter-OL 1992
Kategori:Langrennsløpere under Vinter-OL 1992
Kategori:Deltakere for Slovakia under Ski-VM 1993
Kategori:Deltakere for Slovakia under Vinter-OL 1994
Kategori:Langrennsløpere under Vinter-OL 1994
Kategori:Deltakere for Slovakia under Ski-VM 1995
Kategori:Deltakere for Slovakia under Ski-VM 1997
Kategori:Deltakere for Slovakia under Vinter-OL 1998
Kategori:Langrennsløpere under Vinter-OL 1998
Kategori:Deltakere for Slovakia under Ski-VM 1999